Document ID: 31996R1504

KOMISSION ASETUS (EY) N:o 1504/96,
annettu 29 päivänä heinäkuuta 1996,
vuonna 1996 suoritettavista lisämaksuista naudanliha-alan yhteisestä markkinajärjestelystä annetussa neuvoston asetuksessa (ETY) N:o 805/68 tarkoitettujen palkkioiden osalta sekä kyseisen asetuksen muuttamisesta annetun neuvoston asetuksen (EY) N:o 1357/96 soveltamista koskevista yksityiskohtaisista säännöistä sekä naudanliha-alalla säädettyjen palkkiojärjestelmien soveltamista koskevien yksityiskohtaisten sääntöjen vahvistamisesta annetun asetuksen (ETY) N:o 3886/92 muuttamisesta jalostuspalkkion osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vuonna 1996 suoritettavista lisämaksuista naudanliha-alan yhteisestä markkinajärjestelystä annetussa asetuksessa (ETY) N:o 805/68 tarkoitettujen palkkioiden osalta sekä kyseisen asetuksen muuttamisesta 8 päivänä heinäkuuta 1996 annetun neuvoston asetuksen (EY) N:o 1357/96 (1) ja erityisesti sen 10 artiklan,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (2), sellaisena kuin se on viimeksi muutettuna asetuksella (EY) N:o 1357/96, ja erityisesti sen 4 i artiklan 4 kohdan,
sekä katsoo, että
jäsenvaltioiden välisen avoimuuden ja asetuksessa (EY) N:o 1357/96 säädettyjen lisämaksujen seurannan ja moitteettoman hoidon vuoksi jäsenvaltioiden olisi toimitettava komissiolle tiedot käytetystä myöntämismallista, kansallisista soveltamista koskevista säännöistä kyseisessä asetuksessa säädettyjen toimenpiteiden toteuttamisen osalta sekä lopullisesta taseesta,
asetuksen (ETY) N:o 805/68 4 i artiklan 4 kohdan, sellaisena kuin se on viimeksi muutettuna asetuksen (EY) N:o 1357/96 8 artiklalla, mukaan jäsenvaltiolle voidaan tietyissä olosuhteissa antaa lupa maksaa jalostuspalkkio eläimille, jotka on poistettu tuotannosta ennen kuin ne ovat yli kahdenkymmenen päivän ikäisiä; tämän vuoksi olisi mukautettava komission asetuksen (ETY) N:o 3886/92 (3), sellaisena kuin se on viimeksi muutettuna asetuksella (EY) N:o 1264/96 (4), 49 artikla,
jotta jäsenvaltiot voisivat panna asetuksen (EY) N:o 1357/96 säännökset täytäntöön mahdollisimman nopeasti, tämän asetuksen on tarpeen tulla voimaan niin pian kuin mahdollista, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Jäsenvaltioiden on toimitettava komissiolle asetuksessa (EY) N:o 1357/96 säädettyjen lisätukien osalta:
a) sovellettaessa kyseisen asetuksen 1-4 artiklaa:
- viimeistään 15 päivänä marraskuuta 1996 ja 31 päivänä heinäkuuta 1997 tiedot 1 artiklan mukaisesti myönnetyistä lisämääristä jaottelemalla ne asetuksen (ETY) N:o 805/68 4 b ja 4 d artiklassa tarkoitettujen järjestelmien mukaan,
- niin pian kuin mahdollista tiedot 4 artiklan a kohdassa tarkoitettujen ja tarvittaessa 4 artiklan b kohdassa tarkoitettujen määrien ja tukien myöntämistä koskevista yksityiskohtaisista säännöistä ja erityisesti kyseisten eläinten tyypistä tai luokasta, arvioiduista yksittäisistä määristä, niiden laskemista koskevista yksityiskohtaisista säännöistä ja lopullisista maksupäivistä,
- viimeistään 15 päivänä marraskuuta 1996 tiedot 4 artiklan a kohdan ja tarvittaessa 31 päivänä heinäkuuta 1997 tiedot 4 artiklan b kohdan mukaisesti maksetuista määristä sekä tuensaajien ja kyseisten eläinten lukumäärästä;
b) sovellettaessa kyseisen artiklan 5 artiklaa ja tarvittaessa 4 artiklan b kohtaa:
- niin pian kuin mahdollista tiedot tukien myöntämistä koskevista yksityiskohtaisista säännöistä ja erityisesti kyseisten eläinten tyypistä tai luokasta, arvioiduista yksittäisistä määristä, niiden laskemista koskevista yksityiskohtaisista säännöistä ja lopullisista maksupäivistä,
- 15 päivänä marraskuuta 1996 tiedot 5 artiklan ja 31 päivänä heinäkuuta 1997 tiedot 4 artiklan b kohdan mukaisesti maksetuista määristä sekä tuensaajien ja kyseisten eläinten lukumäärästä.
2 artikla
Korvataan asetuksen (ETY) N:o 3886/92 49 artiklan 1 kohdan neljännessä luetelmakohdassa ilmaisu "ennen kuin ne ovat yli kymmenen päivän ikäisiä" ilmaisulla "ennen asetuksen (ETY) N:o 805/68 4 i artiklassa säädetyn yläikärajan ylittymistä".
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä heinäkuuta 1996.

Labels: 17
5
6